Glitbrá er nokkuð þekkt lækningajurt og hefur verið notuð við ýmsum kvillum en á áttunda áratugnum urðu áhrif hennar gegn mígreni þekkt og er hún í dag fyrst og fremst notuð við þeim sjúkdómi . Til að fá úr því skorið hvort glitbrá gagnast raunverulega við mígreni hafa verið gerðar nokkrar rannsóknir eða tilraunir á fólki . Fleiri rannsóknir hafa verið gerðar á mígrenisjúklingum með glitbrá og hafa sumar sýnt mjög jákvæð áhrif á sjúkdóminn en aðrar minni og sumar jafnvel lítil sem engin áhrif . Bent hefur verið á að í þessum tilraunum voru notaðar jurtir sem voru misjafnlega unnar en bestur árangur næst með muldu laufi jurtarinnar . Fjöldi fólks hérlendis hefur notað glitbrá með góðum árangri .